โรงเรียนช่องฟ้าซินเซิงวาณิชบำรุง

โรงเรียนช่องฟ้าซินเซิงวาณิชบำรุง (จีน: 公立崇华新生华立学校) เป็นโรงเรียนเอกชนแห่งหนึ่ง ตั้งอยู่ที่ถนนซุปเปอร์ไฮเวย์เชียงใหม่-ลำปาง ตำบลหนองผึ้ง อำเภอสารภี จังหวัดเชียงใหม่ ก่อตั้งโดยกลุ่มชาวไทยเชื้อสายจีนและพ่อค้าชาวจีนที่มาค้าขายในเมืองเชียงใหม่เมื่อประมาณร้อยปีก่อน มุ่งเน้นการสอนภาษาจีนเป็นภาษาที่สอง ปัจจุบันบริหารโดยมูลนิธิช่องฟ้าซินเซิงวาณิชบำรุงวิทยา ประวัติของโรงเรียน เริ่มก่อตั้งโรงเรียนในปี พ.ศ. 2444 โดยกลุ่มผู้นำชาวจีนโพ้นทะเลและพ่อค้าชาวจีน นำโดยนายตี้ย่ง แซ่แต้ (ยี่กอฮง) หรือพระอนุวัตน์ราชนิยม ซึ่งเดินทางมาค้าขายที่เชียงใหม่ แล้วชักชวนหลวงจีนนิกร (บุญมา นิกรพันธ์) หลวงอนุสารสุนทร (ซุ่นฮี้ แซ่ฉั่ว) แปะอุย แซ่เลี่ยว (เลี่ยวย่งง้วน) เอียวฮก แซ่เอง (บ้วนฮกเส็ง) เป็นอาทิ นายง่วนชุน แซ่ตั้ง นายอิวสือ แซ่โต๋ว นายอ่างยู้ แซ่ตั้ง นายเป็กสิ่ว แซ่ลิ้ม (นายพู่เทียม ลินพิศาล) นายเหลี่ยงกือ แซ่เหลี่ยว นายฮึงฮุย แซ่ฉั่ว นายเอี๊ยะชำ แซ่พัว (เจ้าของห้างพัวไถ่กี่) นายเชียวท้าง แซ่โอ้ว (นายชู โอสถาพันธุ์) นายก๊กอุ่ย แซ่ตั้ง ได้ปรึกษาหารือกันจนได้จัดตั้งโรงเรียนจีนขึ้นใหม่ เมื่อปลายปี พ.ศ. 2488 หลังสงครามโลกครั้งที่สอง การดำเนินการบริหารโรงเรียนซินเซิงแห่งนี้ หลังจากการจัดตั้งเป็นโรงเรียนให้ถูกต้องแล้ว ประธาน รองประธาน และคณะกรรมการบริหารชุดแรก ได้แก่ นายเอี้ยวโม้ว แซ่ฉั่ว (นายอมร ชวชาติ) และนายเป็กสิ่ว แซ่ลิ้ม (นายพู่เทียม ลินพิศาล) บิดาของนายดิษฐ์ ลินพิศาล ในปี พ.ศ. 2492 หลังจากที่โรงเรียนชิงหัวถูกปิดให้หลัง 1 ปี นายเป็กสิ่ว แซ่ลิ้ม (นายพู่เทียม ลินพิศาล) เป็นผู้ยื่นขออนุญาตตั้งโรงเรียนจากกระทรวงศึกษาธิการ จนได้รับใบอนุญาตจัดตั้ง โรงเรียนช่องฟ้า จากทางการ เมื่อวันที่ 3 มิถุนายน พ.ศ. 2492 ในปี พ.ศ. 2502 ที่โรงเรียนซินเซิง ได้มีการเปลี่ยนแปลงคณะผู้บริหารใหม่ เพื่อดำเนินการบริหารสืบช่วงต่อจากกลุ่มผู้ริเริ่ม โดยมี นายเชียงฮวด แซ่เล็ก (นายชาญ ปัทมอดิสัย) เป็นผู้รับใบอนุญาต มีคณะกรรมการบริหาร ประกอบด้วย นายฮั่งเต็ก แซ่ลิ้ม (นายดิษฐ์ ลินพิศาล) นายเขี่ยงกี่ แซ่ตั้ง (นายประวิทย์ ตันตรานนท์) นายก่วงอุ้ย แซ่ตั้ง (นายถนอมศักดิ์ เชิดสถิรกุล) นายเม่งฮ้อ แซ่อึ้ง (นายนิรันดร์ วรรธนัจฉริยา) นายกิมก้วง แซ่โจว (นายประพันธ์ สุจริตพานิช) นายเหี้ยงย้ง แซ่กิม นายเสี่ยงเอี้ยว แซ่เตีย นายคิมเอี๋ยว แซ่โอ้ว (นายหิรัญ โอฬารรัตนชัย) นายหล่วงจือ แซ่เหลี่ยว (นายธีระศักดิ์ เลิศชูสกุล) เป็นต้น ผู้บริหารชุดนี้ได้รับภารกิจดำเนินการบริหาร จนกระทั่งโรงเรียนซินเซิงได้รวมการบริหารร่วมกับมูลนิธิฯ ที่ได้ก่อตั้งในเวลาต่อมา การเรียนการสอน โรงเรียนช่องฟ้าซินเซิงวาณิชบำรุงจัดทำตามหลักสูตรการศึกษา 12 ปี 4 ช่วงชั้น สำหรับการศึกษาในระดับอนุบาลนั้น ตั้งอยู่ทางทิศตะวันออกของถนนซุปเปอร์ไฮเวย์เชียงใหม่–ลำปาง อนุบาลศึกษา ประถมศึกษา มัธยมศึกษาตอนต้น มัธยมศึกษาตอนปลาย แผนกวิทย์-คณิต แผนกศิลป์-จีน แผนกศิลป์-อังกฤษ รายชื่อรุ่นการศึกษา กิจกรรม กีฬาสีประจำปี โรงเรียนช่องฟ้าซินเซิงวาณิชบำรุง จัดกิจกรรมกีฬาสีแบ่งเป็น 4 สี ได้แก่ สีม่วง เขียว แสด และ ชมพู โดยจะแบ่งเป็น มัธยมศึกษา ประถมศึกษา และ อนุบาลศึกษา จัดที่สนามฟุตบอลหลังตึกอำนวยการ (มัธยมและประถม) กับสนามฟุตบอลฝั่งอนุบาล โดยจะการจัดกีฬาสีทุกๆเทอมที่สอง หรือ ปลายปี ปรัชญาโรงเรียน " ความรู้ดี มีวินัย ใผ่คุณธรรม นำความสุข " " 勤学习 严纪律 重道德 求幸福 " เพลงมาร์ชโรงเรียน ฉบับปี 2009 ช่องฟ้าซินเซิงวาณิชบำรุง เพื่อมุ่งพัฒนาสู่การศึกษา แหล่งเรียนรู้เพิ่มพูนสติปัญญา เพื่อพัฒนาความรู้สู่เยาวชน เลือดแดงฟ้าต้องรักสามัคคี ศิษย์ที่ดีต้องมีการฝึกฝน การเรียนดี กีฬาเด่น สร้างความเป็นคน เพื่อสร้างตน สมค่า สถาบัน เครื่องหมายคบเพลิงดูเด่น จะนำพาความรุ่งเรือง ดั่งใจฝัน ช่องฟ้าซินเซิงวาณิชบำรุง เพื่อสร้างสถาบันอันทรงคุณค่าสืบต่อไป ฉบับปัจจุบัน ช่องฟ้าซินเซิงวาณิชบำรุง มุ่งผดุงเพื่องานการศึกษา แหล่งเรียนรู้ทอแสงแห่งศรัทธา เพื่อพัฒนาความรู้สู่สากล สีฟ้าแดงพราวเด่นเป็นสง่า พวกเรามาพร้อมใจกันไม่หวั่นไหว กีฬาเด่นชื่อดังก้องไม่รองใคร ด้วยหัวใจที่แกร่งกล้าช่องฟ้าซินเซิง วันนี้เราอยู่ยั้งยืนสู้ เพื่อมุ่งสู่อนาคตที่สดใส เพื่อนเราคือพลังกำลังใจ เดินก้าวไปพร้อมกันไม่หวั่นเกรง สองแผ่นดินจีนไทยใจตั้งมั่น เราทั้งสองครองสัมพันธ์มั่นคงไว้ เยาวชนของเราต้องก้าวไกล สร้างชาติไทยให้ดำรงเทิดฉงชิน ดูเพิ่ม เว็บไซต์อย่างเป็นทางการของโรงเรียน